આજે ગુજરાત બંધનું એલાનને શહેરના પૂર્વમાં જોરદાર પ્રતિસાદ મળ્યો હતો જ્યારે પિૃમના કેટલાંક વિસ્તારોમાં પણ બંધની ખાસ્સી અસર જોવા મળી હતી. સવારે ૧૦.૩૦ વાગ્યે ચાંદખેડા, વાડજ સહિત અન્ય વિસ્તારોમાં દલિત સમાજના લોકોએ રેલી કાઢીને ચક્કાજામ કર્યા હતા. હાટકેશ્વરમાં એએમટીએસ બસને રોકી લોકોએ બે કલાક ચક્કજામ કર્યો હતો. ટોળાએ હાટકેશ્વર હેન્ડલુમમાં તોડ ફોડ કરી બંધ કરાવ્યું હતુ. મહિલાઓ થાળી વેલણ વગાડી ચક્કા જામ કર્યો હતો. ગીરધરનગર બ્રીજ પર લોકો સુઇને વાહન વ્યવહાર અટકાવી દીધો હતો. બપોરના ચાર વાગ્યાની આસપાસ અમરાઇવાડી અને ગોમતીપુરમાં પથ્થરમારાની ઘટનાઓ બની હતી. શહેરના ગુલબાઇ ટેકરા, આંબાવાડી, શાહિબાગ, નરોડા, મેઘાણીનગર સહિતના પૂર્વના તમામ વિસ્તારોમાં ટોળા દુકાનો બંધ કરાવી હતી. સીજી રોડ પર ટોળાએ દુકાનો બંધ કરાવી હતી જેમાં નવરંગપુરા પોલીસે ફરિયાદ મળતા ૩ની અટકાયત કરી હતી. ચાંદખેડામાં રેલી યોજાઇ હતી. પોલીસે સવારે ૧૨ લોકોની અટકાયત કરી હતી.